CELEX: 52007PC0710
Language: et
Date: 2007-11-15
Title: Ettepanek: Nõukogu määrus, millega muudetakse määrust (EÜ) nr 21/2004 seoses lammaste ja kitsede elektroonilise identifitseerimise kasutuselevõtu kuupäevaga

Tähtis õiguslik teade

|

52007PC0710

Ettepanek: Nõukogu määrus, millega muudetakse määrust (EÜ) nr 21/2004 seoses lammaste ja kitsede elektroonilise identifitseerimise kasutuselevõtu kuupäevaga  /* KOM/2007/0710 lõplik - CNS 2007/0244 */  

	[pic] | EUROOPA ÜHENDUSTE KOMISJON |Brüssel 15.11.2007KOM(2007) 710 lõplik2007/0244 (CNS)Ettepanek:NÕUKOGU MÄÄRUS,millega muudetakse määrust (EÜ) nr 21/2004 seoses lammaste ja kitsede elektroonilise identifitseerimise kasutuselevõtu kuupäevaga(komisjoni esitatud)SELETUSKIRIVastavalt määrusele (EÜ) nr 21/2004 peab komisjon läbi vaatama kogemused, mis on saadud elektroonilise identifitseerimise (EID) süsteemide rakendamisel liikmesriikides toimunud projektide käigus ja esitama nõukogule aruande. Aruandega peaks kaasnema ettepanek, mille alusel nõukogu hääletab elektroonilise identifitseerimise kohustusliku kehtestamise kuupäeva – 1. jaanuari 2008 kinnitamise või muutmise üle.Komisjoni aruandes märgitakse, et enne EID kohustusliku kasutuselevõtu lõpliku kuupäeva määramist peaks toimuma sidusrühmade laialdasem arutelu, eelkõige elektroonilise identifitseerimise kehtestamise majandusliku mõju osas.Seetõttu tuleks määrust (EÜ) nr 21/2004 muuta, et sätestada lammaste ja kitsede kohustusliku EID kuupäeva kehtestamise kord.2007/0244 (CNS)Ettepanek:NÕUKOGU MÄÄRUS,millega muudetakse määrust (EÜ) nr 21/2004 seoses lammaste ja kitsede elektroonilise identifitseerimise kasutuselevõtu kuupäevagaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut[1],võttes arvesse Euroopa Parlamendi arvamust[2],võttes arvesse Euroopa Majandus- ja Sotsiaalkomitee arvamust[3]ning arvestades järgmist:(1) Nõukogu 17. detsembri 2003. aasta määruses (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem,[4] on sätestatud, et iga liikmesriik peab kehtestama lammaste ja kitsede identifitseerimise ja registreerimise süsteemi vastavalt kõnealuse määruse sätetele.(2) Määruse (EÜ) 21/2004 artikli 9 lõikes 3 on sätestatud, et alates 1. jaanuarist 2008 on elektrooniline identifitseerimine kohustuslik kõigi kõnelause määrusega hõlmatud loomade puhul.(3) Lisaks on kõnealuse määruse artikli 9 lõikes 4 sätestatud, et komisjon peab 30. juuniks 2006 esitama nõukogule aruande elektroonilise identifitseerimise süsteemi rakendamise kohta, millega kaasnevad asjakohased ettepanekud, mille alusel nõukogu hääletab selle süsteemi kohustusliku kehtestamise kuupäeva kinnitamise või vajadusel muutmise üle.(4) Komisjoni aruandes märgitakse, et enne elektroonilise identifitseerimise kohustusliku kasutuselevõtu lõpliku kuupäeva määramist peaks toimuma sidusrühmade laialdasem arutelu, eelkõige elektroonilise identifitseerimise kehtestamise majandusliku mõju osas. Seetõttu on vaja rohkem aega, et konsulteerida sidusrühmadega ja võtta arvesse nende märkusi.(5) Mitu liikmesriiki on juba välja arendanud elektroonilise identifitseerimise kasutuselevõtuks vajaliku tehnoloogia ja on saanud märkimisväärseid kogemusi selle rakendamisel. Neid liikmesriike ei tohiks takistada süsteemi kehtestamisel riiklikul tasandil, kui nad seda vajalikuks peavad. Nende liikmesriikide kogemus annaks komisjonile ja teistele liikmesriikidele väärtuslikku teavet elektroonilise identifitseerimise tehnilisest küljest ja selle mõjust, mida tuleb arvesse võtta elektroonilise identifitseerimise kohustusliku kasutuselevõtu kuupäeva kehtestamisel ühenduse tasandil.(6) Seetõttu tuleks määrust (EÜ) nr 21/2004 vastavalt muuta,ON VASTU VÕTNUD KÄESOLEVA MÄÄRUSE:Artikkel 1Määrust (EÜ) nr 21/2004 muudetakse järgmiselt.1) Artikli 9 lõike 3 esimene lõik asendatakse järgmisega:„3. Alates kuupäevast, mis kehtestatakse artikli 13 lõikes 2 osutatud korras, on käesoleva artikli lõikes 1 nimetatud suuniste kohane elektrooniline identifitseerimine lisa A jao asjakohaste sätete järgi kohustuslik kõikide loomade puhul, kes on sündinud pärast nimetatud kuupäeva. See kuupäev:a) kehtestatakse elektroonilise identifitseerimise tehnilise külje, kulude ja kasutamise üldmõjude hinnangu alusel;b) tuleb kehtestada vähemalt 12 kuud enne elektroonilise identifitseerimise kohustuslikuks muutumise kuupäeva.”2) Artikli 9 lõige 4 asendatakse järgmisega:„4. Liikmesriigid võivad kehtestada nende territooriumil sündinud loomade puhul kohustusliku elektroonilise identifitseerimise enne lõike 3 sätete kohaselt kehtestatavat kuupäeva.”Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel, [kuupäev]Nõukogu nimeleesistuja [1] ELT L xxx, xx.xx.xxxx, lk xx.[2] ELT L xxx, xx.xx.xxxx, lk xx.[3] ELT L xxx, xx.xx.xxxx, lk xx.[4] ELT L 5, 9.1.2004, lk 8. Määrust on muudetud määrusega (EÜ) nr 1791/2006 (ELT L 363, 20.12.2006, lk 1).